Landsrettens dom stadfæstet fsv angår retsanvendelsen i sagens forhold 5 og 9-11 (overtrædelse af lov om tilhold, opholdsforbud og bortvisning) samt strafudmåling
Ret: Højesteret (3. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;
Strafudmåling;

/

Facebookopslag var overtrædelse af tilhold  

Sag 84/2021

Dom afsagt den 3. december 2021

Anklagemyndigheden
mod
T

Opslag på Facebook havde karakter af indirekte henvendelser til to personer,
som T havde tilhold mod at kontakte  

T havde på baggrund af bl.a. trusler og uønsket kontakt i opslag på Facebook fået
tilhold mod at kontakte A og B. T omtalte efterfølgende A og B i flere opslag på
Facebook, og byretten fandt, at disse opslag var en overtrædelse af tilholdene.

Landsretten tiltrådte, at T var fundet skyldig i overtrædelse af tilholdene.
Landsretten fandt, at opslagene havde karakter af indirekte henvendelser til A og B,
og at T var bekendt med, at opslag med angivelse af A’s og B’s navne ville blive
bragt til deres kundskab og medføre henvendelser til dem fra personer, der fulgte
ham på de sociale medier.   

For Højesteret var hovedspørgsmålet, om landsretten havde anvendt § 1 i lov om
tilhold, opholdsforbud og bortvisning urigtigt ved at fastslå, at opslagene havde
karakter af indirekte henvendelser til A og B.   

Højesteret udtalte, at kontaktbegrebet i bestemmelsen efter forarbejderne må forstås
bredt, og at det må bero på en samlet vurdering af de konkrete omstændigheder, om
et opslag på de sociale medier eller internettet i øvrigt reelt har karakter af en
henvendelse eller kontakt til den forurettede fra den person, der har fået tilhold. I
vurderingen må indgå bl.a. indholdet af det konkrete opslag, herunder om
forurettede er nævnt i opslaget, og karakteren og omfanget af den uønskede kontakt,
som har givet grundlag for tilhold, og som opslaget må ses i sammenhæng med.

Højesteret fandt, at landsretten havde anvendt bestemmelsen rigtigt, og at T således
med rette var fundet skyldig i overtrædelse af tilholdene.   

Højesteret stadfæstede derfor landsrettens dom.

 



/

 





/

div>

div>